Sinteza propunerilor şi obiecţiilor la proiectul 
Hotărîrii Guvernului „Cu privire la modificarea şi completarea unor  hotărîri ale Guvernului” 
(în continuare – proiectul HG)

	Nr. d/o
	Autoritatea publică
	Obiecţii şi propuneri 
	Rezultatul precăutării
	Menţiuni 

	1.
	Ministerul Justiţiei

(demersul nr.03/2946 din 01.04.2013)
	1. Referitor la abrogarea Hotărîrii Guvernului nr.l 180 din 30 septembrie 2003 despre aprobarea Regulamentului cu privire la acordarea autorizaţiilor tehnice pentru exploatarea depozitelor de produse petroliere şi staţiilor de alimentare cu produse petroliere şi gaze lichefiate, considerăm a fi anticipată, deoarece, deşi a fost modificat mecanismul de desfăşurare a activităţilor în domeniul securităţii industriale prin adoptarea Legii nr.l16 din 18 mai 2012 privind securitatea industrială a obiectelor industriale periculoase, obligaţia eliberării autorizaţiilor tehnice pentru exploatarea depozitelor de produse petroliere şi staţiilor de alimentare cu produse petroliere şi gaze lichefiate continuă să persiste în baza Legii nr.461-XV din 30 iulie 2001 privind piaţa produselor petroliere. De menţionat că, modificările iniţiate la Legea nr.461-XV din 30 iulie 2001, ce vizează excluderea autorizaţiilor tehnice pentru exploatarea depozitelor şi staţiilor de alimentare cu produse petroliere şi gaze lichefiate, datorită unui mecanism simplificat expus în prevederile Legii nr.l 16 din 18 mai 2012, nu au ajuns la etapa de finalizare, nefiind în vigoare la moment. Prin urmare, va fi judicios a purcede la anularea procedurii de acordare a autorizaţiilor în cauză, prin abrogarea hotărîrii Guvernului nr.l180 din 30 septembrie 2003, doar ulterior amendării Legii nr.461-XV din 30 iulie  2001.
	 Se acceptă

	Propunerea de abrogare a fost retrasă. Abrogarea Hotărîrii Guvernului nr. l 180 din 30 septembrie 2003 “despre aprobarea Regulamentului cu privire la acordarea autorizaţiilor tehnice pentru exploatarea depozitelor de produse petroliere şi staţiilor de alimentare cu produse petroliere şi gaze lichefiate” urmează a fi înaintată după adoptarea proiectului hotărîrii de Guvern privind modificarea şi completarea unor acte legislative.

	
	
	2. Propunerile de la pct. 1 şi 2 ce vizează modificarea temeiului legal de emitere a hotărîrilor Guvernului nr.765 din 24 iunie 2008 şi respectiv, nr. 177 din 11 martie 2011, sunt inadmisibile din raţionamente de ordin tehnico-legislativ. Or, este de neconceput fundamentarea unui act normativ ce datează dintr-o dată anterioară adoptării actului legislativ pe care se întemeiază (Legea nr.l16 din 18 mai 2012 privind securitatea industrială a obiectelor industriale periculoase), ca în situaţia care se propune în proiect
	Se acceptă
	Au fost operate modificările corespunzătoare. Temeiul legal de emitere al actelor normative menţionate rămîne acelaşi fără să se intervină cu modificări. Urmează completările doar în textul actelor normative respective.


3. În baza art.7 al Legii nr.l 16 din 18 mai 2012 privind securitatea industrială a obiectelor industriale periculoase, controlul şi supravegherea tehnică de stat în domeniul securităţii industriale se efectuează de către Inspectoratul Principal de Stat

	pentru Supravegherea Tehnică a Obiectelor Industriale Periculoase, care este autoritatea publică de specialitate abilitată cu funcţii speciale de control şi supraveghere tehnică de stat a obiectelor industriale periculoase. Reieşind din textul de Lege citat, acestuia i s-a atribuit, potrivit ari 18 alin.(10) lit.e) competenţă să aplice sancţiuni în conformitate cu Codul contravenţional al Republicii Moldova. Prin urmare, atribuţia acestuia de a examina şi aplica sancţiuni trebuie să se regăsească şi în Regulamentul său de activitate, aprobat prin hotărîrea Guvernului nr.765 din 24 iunie 2008.

	Se acceptă.
	Au fost introduse modificările şi completările corespunzătoare conform propunerilor.



	
	
	4. La pct.6 lit.r) se propune indicarea termenului de 15 zile lucrătoare din data transmiterii solicitării, pentru eliberarea demersului organului de control şi supraveghere tehnică de stat privind corectitudinea desfăşurării activităţii în domeniul securităţii industriale. Constatăm, că, potrivit art.18 alin.(9) lit.e) al Legii nr.l 16 din 18 mai 2012, organul de control şi supraveghere tehnică de stat în domeniul securităţii industriale are drept una din funcţii eliberarea, la solicitarea agentului economic, a demersului referitor la corectitudinea desfăşurării activităţii în domeniul securităţii industriale şi admiterea la lucrările de reglare, de dinamitare pentru obiectul concret. Prin acest act urmează a fi apreciată respectarea de către agenţii economici a cerinţelor stabilite în domeniul securităţii industriale. Cu toate acestea, remarcăm că, Legea nr.l16 din 18 mai 2012 privind securitatea industrială a obiectelor industriale periculoase, la prevederile căreia se intenţionează a se alinia, este vagă la segmentul reglementare a procedurii de obţinere a actelor (ce acte trebuie de prezentat, termenul de prezentare/eliberare, cost), atunci cînd, pentru desfăşurarea activităţilor de întreprinzător în domeniul securităţii industriale supuse licenţierii, instituie obligaţia agenţilor economici de a prezenta autorităţii de licenţiere demersul organului de control şi supraveghere tehnică de stat privind corectitudinea desfăşurării activităţii în domeniul securităţii industriale, precum şi avizul pozitiv de expertiză eliberat de către organismul de expertiză în domeniul securităţii industriale.

	Nu se acceptă.


	În conformitate cu proiectul de modificare şi completare a Legii 116/2012 sintagma „demersului referitor la corectitudinea desfăşurării activităţii în domeniul securităţii industriale şi admiterea la lucrările de reglare” este exclusă. 



	
	
	5. În conformitate cu principiile de bază de reglementare a activităţii de întreprinzător statuate în cadrul Legii nr.235-XVI din 20 iulie 2006, normele materiale şi procedurale de iniţiere, desfăşurare şi lichidare a afacerii, precum şi de control asupra afacerii, se stabilesc prin legi. Autorităţile administraţiei publice nu sînt în drept să adopte norme primare pentru reglementarea iniţierii, desfăşurării şi lichidării afacerii (art.14). Conchidem că, condiţiile pentru exercitarea anumitei activităţi (implicit termene de eliberare), precum şi de control asupra realizării acesteia urmează a fi reglementate prin lege specială în domeniu.
	
	În conformitate cu proiectul de modificare şi completare a Legii 116/2012 reglementările menţionate conform propunerii vor fi stabilite la nivelul actului legislativ.



	
	
	6. Vis-a-vis de structurarea dispoziţiilor, este necesară conformarea proiectului prevederilor art.56 alin.(6) al Legii nr.317-XV din 18 iulie 2003.
	
	Au fost operate modificările corespunzătoare.


	2
	Centrul Naţional Anticorupţie 
(demersul nr.06/164 din 21.06.2013)
	1. Este inoportună promovarea abrogării Hotărîrii Guvernului nr. 1180 din 2003 din considerentul că, actualmente, există reglementări în acest sens şi în alte acte legislative (Legea nr. 461 din 2001)


	Se acceptă 


	Au fost operate modificările corespunzătoare şi iniţiativa de abrogare a fost retrasă.

	
	
	2. Autorul dublează dreptul Inspectoratului în ceea ce priveşte aplicarea sancţiunii contravenţionale
	Se acceptă 
	Au fost excluse  modificările în pct.7, lit. f) la proiectul HG 

	
	
	3. Recomandă de a completa proiectul cu reglementări ce ar determina procedura de eliberare a demersului referitor la corectitudinea desfăşurării activităţii în domeniul securităţii industriale şi admiterea la lucrările de reglare, de dinamitare pentru obiectul concret

	Se acceptă parţial
	În conformitate cu proiectul de modificare şi completare a Legii 116/2012 sintagma „demersului referitor la corectitudinea desfăşurării activităţii în domeniul securităţii industriale şi admiterea la lucrările de reglare” este exclusă.

	
	
	4. Consideră oportun de a stabili, în textul proiectului HG, mecanismul necesar de prezentare a dărilor de seamă ori, de a indica actul normativ în care se va reglementa acest mecanism.


	Nu se acceptă
	Prevederea ce ţine de obligaţia IPSSTOIP de a prezenta dări de seamă şi rapoarte este stabilită la nivelul Legii 116/2012 şi derivă şi din prevederile HG nr.690 din 13.11.2009 – ca instituţie subordonată Ministerului Economiei. Mecanismul de prezentare al acestora este stabilit în conformitate cu procedurile interne ale autorităţii.


